**Ministru kabineta noteikumu projekta “Noteikumi par Sabiedrisko pakalpojumu regulēšanas komisijas padomes priekšsēdētāja un padomes locekļu amata pretendentu atlasi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par Sabiedrisko pakalpojumu regulēšanas komisijas padomes un padomes locekļu amata pretendentu atlasi” (turpmāk – Noteikumu projekts) mērķis ir noteikt Sabiedrisko pakalpojumu regulēšanas komisijas padomes priekšsēdētāja un padomes locekļu amata pretendentu atlases procesu atbilstoši likuma "Par sabiedrisko pakalpojumu regulatoriem" (2020. gada 13. februāra likuma "Grozījumi likumā "Par sabiedrisko pakalpojumu regulatoriem"" redakcijā) 7. panta 4.2 daļā Ministru kabinetam ietvertajam pilnvarojumam un nodrošinot pārejas noteikumu 32. punktā Ministru kabinetam dotā uzdevuma izpildi. Noteikumu projekts stāsies spēkā pēc tā izsludināšanas. Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, lai nodrošinātu likuma “Par sabiedrisko pakalpojumu regulatoriem” pārejas noteikumu 32. punktā Ministru kabinetam dotā uzdevuma izpildi, kurš paredz, ka Ministru kabinets līdz 2020. gada 1. jūlijam izdod likuma “Par Sabiedrisko pakalpojumu regulatoriem” 7. panta 4.2 daļā paredzētos noteikumus, kas nosaka Sabiedrisko pakalpojumu regulēšanas komisijas priekšsēdētāja un padomes locekļa amata pretendentu pieteikšanās nosacījumus un kārtību, atlases kritērijus un vērtēšanas kārtību un atlases un atbilstības izvērtēšanas komisijas izveides, darbības un lēmumu pieņemšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima pieņēma grozījumus likumā “Par sabiedrisko pakalpojumu regulatoriem”, kuri paredz, ka turpmāk SPRK priekšsēdētāju, kas ir arī padomes priekšsēdētājs un četrus padomes locekļus pēc Ministru kabineta priekšlikuma amatā ieceļ Saeima. Priekšsēdētāja un padomes locekļa amata pretendentus Ministru kabinets izraudzīsies atklātā konkursā. Pretendentu atlasi veiks pretendentu atlases un atbilstības izvērtēšanas komisija, kuru vadīs Valsts kancelejas direktors, bet pretendentu atlases un atbilstības izvērtēšanas komisijas sekretariāta funkcijas veiks Valsts kanceleja.Noteikumu projekts ir izstrādāts, lai noteiktu Sabiedrisko pakalpojumu regulēšanas komisijas padomes amata pretendentu pieteikšanās nosacījumus un kārtību, atlases kritērijus un vērtēšanas kārtību un atlases un atbilstības izvērtēšanas komisijas izveides, darbības un lēmumu pieņemšanas kārtību.Noteikumu projekta 1.-6.punktā ir noteikts mērķis, darbības joma un Noteikumu projekta vispārīgus jautājumus.Noteikumu projekta 7.-17.punktā ir noteikta komisijas darbības un lēmumu pieņemšanas kārtība.Noteikumu projekta 18. un 19. punktā ir noteiktas Sabiedrisko pakalpojumu regulēšanas komisijas padomes amata pretendentiem izvirzītās prasības, tajā skaitā prasība būt pieredzei organizācijas vadībā vai vadošajā amatā un nevainojamas reputācijas prasība.Noteikumu projekta 18.3. apakšpunktā ir noteikta prasība, ka Sabiedrisko pakalpojumu regulēšanas komisijas padomes amata pretendentam ir jābūt ne mazāk kā piecu gadu administratīvā darba pieredzei organizācijas vadībā vai pieredzei darbā *vadošā amatā* kādā no regulējamām nozarēm. Par darba pieredzi vadošā amatā ir uzskatāma arī pieredze organizācijas struktūrvienības vadīšanā ar vismaz 10 padotajiem darbiniekiem. Noteikumu projekta 18.8. apakšpunktā ir noteikta prasība nevainojamai reputācijai. Lai arī normatīvajos aktos nav definēti nevainojamas reputācijas kritēriji, tomēr vairākas institūcijas ir izvirzījušas nevainojamas reputācijas prasību amata pretendentiem (Korupcijas novēršanas un apkarošanas biroja likuma 4. panta piektās daļas 1. punkts, Prokuratūras likuma 33. panta pirmās daļas 5. punkts, Bāriņtiesu likuma 10. panta pirmās daļas 5. punkts, likuma “Par Valsts ieņēmumu dienestu” 17. panta pirmā daļa). Ņemot vērā Sabiedrisko pakalpojumu regulēšanas komisijas nozīmi un ietekmi Sabiedrisko pakalpojumu regulēšanas komisijas padomes amata pretendentu nevainojamas reputācijas kritērijs ir nozīmīgs vērtējot amata pretendentus. Tas veicina sabiedrības uzticēšanos Sabiedrisko pakalpojumu regulēšanas komisijas darbībai. Kā nevainojamas reputācijas kritēriju paredzēts vērtēt amata pretendenta atbilstību vispārējām sabiedrībā pieņemtajām uzvedības un morāles normām, kā arī pretendenta uzskatus par ētiku, uzvedību, personības īpašībām. Vienlaikus būtu izvērtējams, vai nav konstatējami ētikas pārkāpumi, kas nav savienojami ar amata pienākumu pildīšanu. Pretendentu pārbaudē ņems vērā publiski pieejamo un masu medijos sniegto informāciju, pretendentu publiskoto informāciju, kā arī citu iestāžu un trešo personu sniegto informāciju. Būtiski ir izvērtēt amata pretendenta korupcijas riskus, t.i. faktus vai apstākļus, kas liecina par pretendenta ietekmējamības riskiem un interešu konfliktu riskus. Ja komisija konstatēs, ka amata pretendents neatbilst nevainojamas reputācijas kritērijam, amata pretendents netiks virzīts apstiprināšanai Sabiedrisko pakalpojumu regulēšanas komisijas padomes locekļa amatam.Noteikumu projekta 20.-22.punktā ir noteikta Sabiedrisko pakalpojumu regulēšanas komisijas padomes locekļa amata konkursa izsludināšanas kārtība un nepieciešamo dokumentu iesniegšanas kārtība.Noteikumu projekta 23.-39.punktā ir noteikta Sabiedrisko pakalpojumu regulēšanas komisijas padomes locekļa amata konkursa norises kārtība. Savukārt 1.-5.pielikumos ir noteikti Sabiedrisko pakalpojumu regulēšanas komisijas padomes locekļa amata pretendentu prasmju un kompetenču vērtēšanas kritēriji un vērtējums atbilstoši katram kompetenču un prasmju apjomam. Valsts kanceleja, konsultējoties ar Ekonomikas ministrijas pārstāvjiem,  var pieaicināt personāla atlases speciālistus arī citu pakalpojumu veikšanai (piemēram, pretendentu piesaistei, dzīves gaitas apraksta (CV) un reputācijas sākotnējai pārbaudei, atsauksmju ievākšanai u.c. pakalpojumiem), ne tikai kompetenču novērtēšanai, kas paredzēta noteikumu projekta 33. punktā. Šādos gadījumos Valsts kanceleja nosaka ārpakalpojuma apjomu, kas tiks papildus izmantots atlases procesā, ņemot vērā pieejamos finanšu līdzekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Valsts kanceleja, Sabiedrisko pakalpojumu regulēšanas komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidents                                                                              A. K. Kariņš

Ekonomikas ministrs J. Vitenbergs

Kinovska, 67013110

elina.kinovska@em.gov.lv